****

**Δελτίο Τύπου**

“Διεθνές εκπαιδευτικό συνέδριο με θέμα «Imagining possible futures of teaching and learning»”

Στις 8-10 Νοεμβρίου 2024 το Παιδαγωγικό Τμήμα Δημοτικής Εκπαίδευσης του Πανεπιστημίου Θεσσαλίας και η Διεθνής Εκπαιδευτική Ένωση ISATT συνδιοργανώνουν διεθνές εκπαιδευτικό συνέδριο με θέμα «Imagining possible futures of teaching and learning» με στόχο τον επαναπροσδιορισμό και την εννοιολόγηση της εκπαίδευσης και με ιδιαίτερη έμφαση στις μελλοντικές κατευθύνσεις της εκπαίδευσης σε ποικίλα εκπαιδευτικά και πολιτιστικά περιβάλλοντα. Το συνέδριο θα πραγματοποιηθεί στο Κτήριο Ματσάγγου (Οικονομικό Τμήμα του Πανεπιστημίου Θεσσαλίας), 28ης Οκτωβρίου 78, ενώ η Τελετή Έναρξης του Συνεδρίου θα πραγματοποιηθεί στο Αμφιθέατρο του πρώην Γαλλικού Ινστιτούτου, την Παρασκευή 8 Νοεμβρίου 2024, ώρα 19.15.

Στο Συνέδριο συμμετέχουν επιστήμονες από πανεπιστημιακά ιδρύματα της αλλοδαπής και της χώρας μας. Γλώσσα των εισηγήσεων είναι η Αγγλική. Κεντρική ομιλήτρια στην τελετή έναρξης είναι η Καθηγήτρια Cheryl J. Craig από το Πανεπιστήμιο του Τέξας (ΗΠΑ), ενώ στο κλείσιμο του Συνεδρίου κεντρικοί ομιλητές από το Πανεπιστήμιο Θεσσαλίας είναι ο Καθηγητής Χρήστος Γκόβαρης, η Καθηγήτρια Σταυρούλα Καλδή, η Αναπληρώτρια Καθηγήτρια Αγγελική Λαζαρίδου και ο Επίκουρος Καθηγητής Γεώργιος Φραγκούλης.

Οι θεματικές του Συνεδρίου είναι οι ακόλουθες:

* Μελλοντικές προοπτικές της διδασκαλίας και της μάθησης
* Η ενίσχυση συμπεριληπτικών πρακτικών στην εκπαίδευση
* Συνδέοντας το παρόν και το μέλλον στη διδασκαλία και τη μάθηση
* Επανασχεδιασμός του περιεχομένου μάθησης
* Μαθητο-κεντρικές παιδαγωγικές προσεγγίσεις
* Οι ρόλοι του εκπαιδευτικού και επαγγελματική ανάπτυξη
* Ιχνηλατώντας την αλλαγή στην εκπαίδευση
* Αντιμετώπιση των προκλήσεων και των ευκαιριών της ισότητας και της πρόσβασης στην ποιοτική εκπαίδευση

Περισσότερες πληροφορίες καθώς και το πρόγραμμα παρουσίασης των εισηγήσεων βρίσκονται στην ιστοσελίδα του Συνεδρίου

<https://isatt24confe.pre.uth.gr/>